[]

9. การจัดการ

1.  โครงสร้างการจัดการ

  โครงสร้างคณะกรรมการบริษัทประกอบด้วย คณะกรรมการ 3 ชุด ได้แก่ คณะกรรมการธนาคาร
  คณะกรรมการบริหาร และคณะกรรมการตรวจสอบ

  คณะกรรมการธนาคาร มีหน้าที่ปฏิบัติการให้เป็นไปตามกฎหมาย วัตถุประสงค์ ข้อบังคับ
  และมติของที่ประชุมผู้ถือหุ้น กำหนดเงินปันผลระหว่างกาลให้แก่ผู้ถือหุ้น
  แต่งตั้งและถอดถอนพนักงานของบริษัท ในการปฏิบัติงานตามอำนาจหน้าที่
  คณะกรรมการอาจมอบหมายให้กรรมการคนใดคนหนึ่งหรือหลายคน
  หรือบุคคลอื่นไปปฏิบัติอย่างใดอย่างหนึ่งแทนคณะกรรมการก็ได้

  คณะกรรมการบริหาร
  มีหน้าที่ในการปฏิบัติการตามอำนาจหน้าที่ที่ได้รับมอบหมายจากคณะกรรมการธนาคาร
  พิจารณาเรื่องที่ต้องเสนอคณะกรรมการธนาคารเพื่อขออนุมัติ อาทิ เป้าหมาย นโยบาย
  และแผนการดำเนินธุรกิจในด้านต่าง ๆ ของธนาคาร

  คณะกรรมการตรวจสอบ มีหน้าที่ดูแลรายงานทางการเงินของธนาคารให้ตรงต่อความเป็นจริง
  เพียงพอและเชื่อถือได้ ดูแลให้ธนาคารมีระบบการควบคุมภายในที่เหมาะสมและมีประสิทธิภาพ
  พิจารณา คัดเลือก และเสนอแต่งตั้งผู้สอบบัญชีของธนาคาร
  ดูแลให้ธนาคารปฏิบัติตามข้อกำหนดและกฎหมายที่เกี่ยวข้อง
  และจัดทำรายงานการกำกับดูแลกิจการของคณะกรรมการตรวจสอบ
  โดยเปิดเผยไว้ในรายงานประจำปี

รายชื่อและประเภทของกรรมการ ดังต่อไปนี้

+----+------------+----------+-------+------+-----+-----+------------+
| ลำ | ชื่อ –       |          | กร    | กรร  | ก   | ก   | กรรมการผ   |
| ดับ | นามสกุล     |          | รมการ | มการ | รรม | รรม | ู้มีอำนาจผูกพัน |
|    |            |          |       | อิสระ | การ | การ |            |
|    |            |          |       |      |     |     | และไม      |
|    |            |          |       |      | ต   | บร  | ่มีข้อจำกัดอำน |
|    |            |          |       |      | รวจ | ิหาร | าจการลงนาม |
|    |            |          |       |      | สอบ |     |            |
+----+------------+----------+-------+------+-----+-----+------------+
| 1. | นายชาตรี    | โสภณพนิช  | /     |      |     |     | /          |
|    |            |          |       |      |     |     |            |
+----+------------+----------+-------+------+-----+-----+------------+
| 1. | นายสถาพร   | กวิตานนท์  | /     |      |     |     |            |
|    |            |          |       |      |     |     |            |
+----+------------+----------+-------+------+-----+-----+------------+
| 1. | นายโฆสิต    | ป        | /     |      |     | /   | /          |
|    |            | ั้นเปี่ยมรัษฎ์ |       |      |     |     |            |
+----+------------+----------+-------+------+-----+-----+------------+
| 1. | นายปิติ      | สิทธิอำนวย | /     |      |     | /   | /          |
|    |            |          |       |      |     |     |            |
+----+------------+----------+-------+------+-----+-----+------------+
| 1. | นายดำรงค์   | กฤษณามระ | /     | /    | /   |     |            |
|    |            |          |       |      |     |     |            |
+----+------------+----------+-------+------+-----+-----+------------+
| 1. | พลเรือ      | ศิริเดช    | /     | /    | /   |     |            |
|    | เอกประเจตน์ |          |       |      |     |     |            |
+----+------------+----------+-------+------+-----+-----+------------+
| 1. | นายคนึง     | ฦาไชย    | /     |      | /   |     |            |
|    |            |          |       |      |     |     |            |
+----+------------+----------+-------+------+-----+-----+------------+
| 1. | นายชาญ     | โสภณพนิช  | /     |      |     | /   | /          |
|    |            |          |       |      |     |     |            |
+----+------------+----------+-------+------+-----+-----+------------+
| 1. | ดร. อมร    | จ        | /     |      |     | /   | /          |
|    |            | ันทรสมบูรณ์ |       |      |     |     |            |
+----+------------+----------+-------+------+-----+-----+------------+
| *1 | นายพิพัฒน์    | ตัน       | /     |      |     |     |            |
| 0. |            | ติพิพัฒน์พงศ์ |       |      |     |     |            |
+----+------------+----------+-------+------+-----+-----+------------+
| 1  | นายชาติศิริ   | โสภณพนิช  | /     |      |     | /   | /          |
| 1. |            |          |       |      |     |     |            |
+----+------------+----------+-------+------+-----+-----+------------+
| 1  | นายเดชา    | ตุลานันท์   | /     |      |     | /   | /          |
| 2. |            |          |       |      |     |     |            |
+----+------------+----------+-------+------+-----+-----+------------+
| 1  | นายธรรมนูญ  | เลากัยกุล  | /     |      |     | /   | /          |
| 3. |            |          |       |      |     |     |            |
+----+------------+----------+-------+------+-----+-----+------------+
| 1  | นายธีระ     | อภัยวงศ์   | /     |      |     | /   | /          |
| 4. |            |          |       |      |     |     |            |
+----+------------+----------+-------+------+-----+-----+------------+
| 1  | ประสงค์     | อุทัยแสงชัย | /     |      |     | /   | /          |
| 5. |            |          |       |      |     |     |            |
+----+------------+----------+-------+------+-----+-----+------------+
| 1  | นายวิระ     | รมยะรูป   | กรร   |      |     |     |            |
| 6. |            |          | มการแ |      |     |     |            |
|    |            |          | ละเลข |      |     |     |            |
|    |            |          | านุการ |      |     |     |            |
+----+------------+----------+-------+------+-----+-----+------------+

* ลาออก 29 มีนาคม 2543

รายชื่อกรรมการธนาคารที่ผ่านการอบรมจากสมาคมส่งเสริมสถาบันกรรมการบริษัทไทย (IOD)

1.  นายดำรงค์ กฤษณามระ

  2. นายชาติศิริ โสภณพนิช

  ประวัติการกระทำผิดกฎหมายของคณะกรรมการและเจ้าหน้าที่บริหารของธนาคารในระยะ 10 ปี
  ที่ผ่านมา

- คณะกรรมการและเจ้าหน้าที่บริหารของธนาคาร ไม่มีประวัติการทำผิดกฎหมายในระยะ 10
ปีที่ผ่านมา

9.2 การสรรหาคณะกรรมการธนาคาร

 คณะกรรมการของบริษัทให้มีจำนวนไม่น้อยกว่า 5 คน โดยกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร และกรรมการไม่น้อยกว่า 3 ใน 4 ของจำนวนกรรมการทั้งหมดต้องเป็นบุคคลผู้มีสัญชาติ คณะกรรมการธนาคารเป็นผู้เสนอบุคคลเพื่อให้ที่ประชุมผู้ถือหุ้นพิจารณาแต่งตั้งเป็นกรรมการ การเลือกตั้งกรรมการโดยที่ประชุมผู้ถือหุ้น ที่ประชุมผู้ถือหุ้นจะลงคะแนนเสียงเลือกตั้งเป็นรายบุคคลหรือเป็นคณะครั้งเดียวเต็มตามจำนวนกรรมการทั้งหมดที่จะต้องเลือกตั้งในคราวนั้นก็ได้ ทั้งนี้ ตามแต่ที่ประชุมผู้ถือหุ้นจะเห็นสมควร โดยในการออกเสียงลงคะแนนไม่ว่าจะเป็นการเลือกตั้งเป็นรายบุคคลหรือเป็นคณะบุคคลแต่ละคนที่ผู้ถือหุ้นออกเสียงเลือกตั้งจะได้รับคะแนนเสียงจากผู้ถือหุ้นตามจำนวนหุ้นที่ผู้ถือหุ้นนั้นมีอยู่ทั้งหมด โดยผู้ถือหุ้นดังกล่าวจะแบ่งคะแนนเสียงให้แก่ผู้หนึ่งผู้ใดมากหรือน้อยเพียงใดไม่ได้ บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการ เท่าจำนวนกรรมการที่จะพึงมีหรือจะพึงเลือกตั้งในครั้งนั้น ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

ธนาคารไม่มีคณะกรรมการสรรหา (nominating committee) ¬[1]

9.3 ค่าตอบแทนผู้บริหาร

9.3.1 ค่าตอบแทนกรรมการธนาคาร 16 ราย รวมเป็นเงิน 27.6 ล้านบาท เป็นค่าพาหนะและ
ค่าบำเหน็จ

9.3.2 ค่าตอบแทนกรรมการบริหารและผู้บริหารของธนาคาร 9 ราย รวมเป็นเงิน 67.2 ล้านบาท
เป็นเงินเดือน เงินช่วยเหลือพิเศษ และเงินทุนสำรองเลี้ยงชีพส่วนที่นายจ้างออก 4%

  9.3.3 ค่าตอบแทนอื่น

  - ไม่มี -

9.4 การกำกับดูแลกิจการ

ธนาคารมีนโยบายการกำกับดูแลกิจการของคณะกรรมการบริษัทเป็นไปตามแนวทางของตลาดหลักทรัพย์
ในเรื่องข้อพึงปฏิบัติที่ดีสำหรับกรรมการบริษัทจดทะเบียน (Code of Best Practices)

9.5 นโยบายและวิธีการดูแลผู้บริหารในเรื่องการใช้ข้อมูลภายใน ¬[2]

ธนาคารมีนโยบายกำกับดูแลในการป้องกันผู้บริหารของธนาคาร
ในการนำข้อมูลภายในของธนาคารไปใช้เพื่อประโยชน์ส่วนตน
โดยธนาคารกำหนดให้ผู้บริหารของธนาคารถือปฏิบัติอย่างเคร่งครัด ตามมาตรา 59
แห่งพระราชบัญญัติหลักทรัพย์และตลาดหลักทรัพย์ พ.ศ. 2535
และตามข้อบังคับตลาดหลักทรัพย์แห่งประเทศไทยเกี่ยวกับการรายงานการถือหลักทรัพย์
ผู้บริหารต้องรายงานการถือหุ้นธนาคารและการซื้อขายหุ้นในแต่ละครั้งต่อตลาดหลักทรัพย์ภายในระยะเวลาที่กำหนด
¬[3]

9.6 บุคลากร

1.  จำนวนพนักงานธนาคารกรุงเทพ จำกัด ณ 31 ธ.ค. 43

+---------------------------------------------------+------------------+
| หน่วยงาน                                           | จำนวนพนักงาน      |
+---------------------------------------------------+------------------+
| 1.  กลุ่มเจ้าหน้าที่บริหารระดับสูง                         | 8                |
|                                                   |                  |
| 2.  สายประธานกรรมการบริหาร                         | 99               |
|                                                   |                  |
| 3.  สายประนอมหนี้                                   | 325              |
|                                                   |                  |
| 4.  สายกำกับและตรวจสอบ                             | 495              |
|                                                   |                  |
| 5.  ฝ่ายผู้จัดการใหญ่                                  | 123              |
|                                                   |                  |
| 6.  สายบัตรเครดิต                                   | 355              |
|                                                   |                  |
| 7.  สายนโยบาย                                     | 134              |
|                                                   |                  |
| 8.  กิจการการเงินธนกิจ                               | 249              |
|                                                   |                  |
| 9.  กิจการธนาคารต่างประเทศ                          | 803              |
|                                                   |                  |
| 10. กิจการสนับสนุนธนาคาร                             | 2,044            |
|                                                   |                  |
| 11. สายบริหารความเสี่ยงด้านสินเชื่อ                      | 245              |
|                                                   |                  |
| 12. กิจการธนาคารนครหลวง                            | 7,664            |
|                                                   |                  |
| 13. กิจการธนาคารต่างจังหวัด                           | 7,339            |
+---------------------------------------------------+------------------+
| จำนวนพนักงานรวมทั้งธนาคาร                            |  19,883          |
+---------------------------------------------------+------------------+

9.6.2 ผลตอบแทนรวมทั้งสิ้นในปี 2543 ของพนักงาน 7,951 ล้านบาท เป็นเงินเดือน ค่าจ้าง
ค่าครองชีพ กองทุนสำรองเลี้ยงชีพ ค่าอบรม ค่ารักษาพยาบาล ค่าประกันสังคม
เงินเกษียณอายุก่อนกำหนดและเงินสงเคราะห์ และอื่น ๆ

3.  นโยบายในการพัฒนาพนักงาน

ธนาคารได้มีการวางแผนความก้าวหน้าของแต่ละบุคคล
และสนับสนุนให้พนักงานทุกคนเพิ่มพูนความสามารถและทักษะในการทำงานด้านต่าง ๆ
เพื่อเป็นการเตรียมบุคลากรให้มีคุณภาพพร้อมที่จะปรับตัวให้เข้ากับสภาวะการณ์ในปัจจุบันและธุรกิจในอนาคตได้

สายบุคลากรร่วมกับหน่วยงานต่าง ๆ เป็นผู้รับผิดชอบในการดูแลวางแผนสายความก้าวหน้า
ซึ่งจำแนกการวางแผนพัฒนาบุคลากรออกเป็น 4 ประเภท คือ

1.  การเข้าร่วมอบรม/สัมมนาหลักสูตรภายในและภายนอกธนาคาร ทั้งในและต่างประเทศ
    ซึ่งจะมีทั้งหลักสูตรด้านการบริหาร และหลักสูตรเสริมสร้างความรู้และทักษะในการทำงาน

2.  การดูงานหน่วยงานต่าง ๆ ภายในและภายนอกธนาคาร ทั้งในและต่างประเทศ
    เพื่อให้พนักงานได้รับความรู้เชิงปฏิบัติการ สามารถนำไปปรับปรุงและใช้ในงานได้ทันที
    ซึ่งเป็นการดูงานในหน่วยงานต่าง ๆ ของสถาบันการเงินและสถาบันอื่น ๆ

3.  ทุนการศึกษาในระดับปริญญาโทและปริญญาเอกสาขาวิชาที่เกี่ยวข้องกับธุรกิจธนาคาร
    โดยพิจารณาให้กับระดับพนักงานและเจ้าหน้าที่บริหาร รวมทั้งแก่บุคคลภายนอก
    เพื่อเตรียมการรองรับงานใหม่ ๆ

4.  การสับเปลี่ยนงาน (Job Rotation)
    เพื่อให้บุคลากรได้เพิ่มพูนความรู้และทักษะในการทำงานที่หลากหลาย
    รวมทั้งเพื่อเป็นการเตรียมผู้บริหารให้มีความรู้ทักษะในการทำงานหลาย ๆ ด้าน

[1] ¬ ข้อมูลแก้ไขเพิ่มเติม วันที่ 18 ก.ค. 44

[2]

[3] ¬ ข้อมูลแก้ไขเพิ่มเติม วันที่ 18 ก.ค. 44